Bronn Wenneli

Bryn ar rosdir Gwaun Bodmin, Cernyw, De-orllewin Lloegr, yw Bronn Wenneli (y Gernyweg am 'fryn y gwenoliaid neu 'Bronn Ewhella', er bod yr ieithydd Craig Weatherhill yn credu mai Bron Wenneli yw'r ffurf wreiddiol, sef yn Gymraeg: "Bron y Gwenoliaid". Yn gorwedd 420 m uwch lefel y môr, Bron Wenneli yw pwynt uchaf Gwaun Bodmin a Chernyw gyfan. Yr enw dirmygus, Saesneg yw "Brown Willy". Saif y mynydd 2.5 milltir i'r gogledd-orllewin o Bolventor a 4 milltir i'r de-ddwyrain o Reskammel. Fel pob mynydd, mae ei siâp yn newid, yn ddibynnol ar safle'r gwyliwr; yma fodd bynnag, mae siâp y mynydd yn wahanol iawn. O'r gogledd, gall edrych fel torth, o fan arall mae'n edrych fel crib hir gyda sawl copa.